ຜູ້ພິພາກສາອັງກິດ ກ່າວວ່າ ປ. Putin ບາງທີ ອາດເປັນຜູ້ ອະນຸມັດ ການຄາດຕະກຳ ອະດີດສອດແນມ ຣັດເຊຍ
ໃນລາຍງານ ທີ່ມີການຄອງຄອຍຖ້າ ມາດົນນານແລ້ວນັ້ນ​ ຜູ້ພິພາກສາອັງກິດ ກ່າວວ່າ​ ອະດີດສາຍລັບ KGB ຂອງຣັດເຊຍ​​ 2 ຄົນ ເປັນຜູ້ວາງຢາເບື່ອ ທ່ານ Litvinenko.
ຫົວໜ້າສືບສວນຂອງລັດຖະບານອັງກິດ ກ່າວວ່າ ປະທານາທິບໍ ດີຣັດເຊຍ ທ່ານ Vladimir Putin ອາດເປັນຜູ້ໃຫ້ການອະນຸມັດ ດ້ວຍຕົວເອງ ຕໍ່ການລອບສັງຫານທ່ານ Alexander Litvinen- ko ນັກສືບຣັດເຊຍທີ່ໄດ້ກາຍເປັນຜູ້ຕໍ່ຕ້ານລັດຖະບານທີ່ຂໍລີ້ໄພ ຢູ່ໃນປະເທດອັງກິດຫລັງຈາກຜູ້ກ່ຽວໄດ້ຕຳໜິຕິຕຽນປະທານາທິ ບໍດີ Putin ແລະກ່າວບັນລະຍາຍເຖິງທ່ານ Putin ຫລາຍໆຢ່າງ ຮວມທັງເປັນຜູ້ທີ່ມັກມີເພດສຳພັນກັບເດັກນ້ອຍນຳດ້ວຍ ທ່ານ Robert Owen ຜູ້ພິພາກສາເບ້ຍບຳນານທີ່ຮັບໜ້າທີ່ເປັນ ປະທານການສືບສວນໃນວັນພະຫັດວານນີ້ປະກາດວ່າການສືບ ສວນເປັນເວລານຶ່ງປີເຕັມຂອງທ່ານ ໃຫ້ການຢືນຢັນວ່າຣັດເຊຍ ເປັນຜູ້ຮັບຜິດຊອບ ຕໍ່ການວາງຢາເບື່ອທ່ານ Litvinenko ໃນປີ 2006 ຊຶ່ງໄດ້ກະທຳໂດຍ ສາຍລັບຂອງຣັດເຊຍສອງຄົນທີ່ໂຮງແຮມ Millennium ໃນເຂດໃຈກາງກຸງລອນດອນ ບໍ່ ເທົ່າໃດແມັດຫ່າງຈາກສະຖານທູດສະຫະລັດ ເກືອບເກົ້າປີມາແລ້ວຫລັງຈາກສາມີຂອງນາງໄດ້ເຖິງແກ່ຊີວິດນາງ Marina Litvinenko ໄດ້ຮຽກຮ້ອງຢາກຮູ້ຄຳຕອບກ່ຽວກັບເລື້ອງນີ້ ວັນພະຫັດວານນີ້ ໄດ້ຊ່ອຍບັນເທົາຄວາມຮູ້ ສຶກຂອງນາງ ທີ່ໄດ້ແກ້ແຄ້ນເປັນບາງສ່ວນ ໃນການຖະແຫຼງຕໍ່ພວກນັກຂ່າວຢູ່ນອກສານ ທີ່ນະຄອນລອນດອນນັ້ນ ນາງກ່າວວ່າ ແນ່ນອນນາງຮູ້ສຶກມີຄວາມພໍໃຈ ກ່ຽວກັບຜົນຂອງ ມັນ ນາງເວົ້າວ່າ ຄຳເວົ້າທີ່ສາມີຂອງຂ້ອຍ ໄດ້ກ່າວເວລາລາວຕາຍ ຢູ່ທີ່ຕຽງນັ້ນ ກໍຄືລາວໄດ້ກ່າວຫາທ່ານ Putin ວ່າ ເປັນຜູ້ຄາດຕະກຳລາວ ແມ່ນໄດ້ພິສູດວ່າ ຖືກຕ້ອງໂດຍສານ ຂອງອັງກິດ ທີ່ມີມາດຕະຖານໃນຄວາມເປັນອິດສະຫຼະແລະຄວາມຍຸຕິທຳສູງນັ້ນ ທີ່ມົສກູ ໂຄສົກກະຊວງການຕ່າງປະເທດຣັດເຊຍ ທ່ານນາງ Maria Zakharova ກ່າວວ່າ ພວກເຮົາຮູ້ສຶກເສຍໃຈທີ່ວ່າ ຄະດີທາງອາຍາຢ່າງຈະແຈ້ງ ໄດ້ຖືກຫັນປ່ຽນໃຫ້ກາຍເປັນຄະ ດີການເມືອງ ແລະໄດ້ສ້າງຄວາມມືດມົນໃຫ້ແກ່ບັນຍາກາດຕໍ່ຄວາມສຳພັນສອງຝ່າຍ ທີ່ກຸງວໍຊິງຕັນ ໂຄສົກຂອງທຳນຽບຂາວທ່ານ Josh Earnest ກ່າວວ່າ ຄະດີນີ້ສະແດງໃຫ້ ເຫັນວ່າຣັດເຊຍເຕັມໃຈທີ່ຈະບໍ່ເຄົາລົບກົດໝາຍຂັ້ນພື້ນຖານກ່ຽວກັບສິດທິມະນຸດແລະສິດ ເສລີພາບໃນການປາກເວົ້າ ແລະຄວາມເປັນຫ່ວງກ່ຽວກັບສະພາບທາງດ້ານການເມືອງ ຢູ່ ໃນຣັດເຊຍເວລານີ້ເບິ່ງຄືວ່າ ຈະຂະຫຍາຍໄປກວມເອົາ ຢ່າງໜ້ອຍ ກໍໃນບາງໂອກາດ ໄກ ອອກ ໄປກວ່າຊາຍແດນຣັດເຊຍ ທ່ານກ່າວວ່າ ທຳນຽບຂາວບໍ່ໄດ້ປະຕິເສດເຖິງຄວາມເປັນໄປໄດ້ ໃນການເອົາບາດກ້າວທີ່ ມີສ່ວນກ່ຽວຂ້ອງໃນອະນາຄົດ ເພື່ອແກ້ໄຂຄວາມວິຕົກກັງວົນບາງຢ່າງທີ່ໄດ້ເກີດຂຶ້ນຍ້ອນ ການພົບເຫັນຂອງຄະນະສືບສວນດັ່ງກ່າວນີ້